《泊芜湖关》
明代·李实

津吏遥迎客子船，舣舟亭下晚晴天。斜阳未落先浮月，远水初平欲化烟。

江路每怀青草过，旅情长向白云悬。夜寒更柝声声起，听到关情一黯然。

作者简介：（1413—1485）明四川合州人，字孟诚，别号虚庵。正统七年进士，除礼科给事中。为人恣肆无拘检，有口辨。景泰元年为礼部侍郎，使也先，见上皇，还言也先请和有诚意。及杨善往，上皇果还。授湖广巡抚。英宗复辟，被谗免官，旋被捕下狱。宪宗即位，始得释。